samuli/eduskunta-asr huggingface dataset:
Puhuja: Tytti Tuppurainen
Puolue: sd
Päivämäärä: 2018-10-10 Yleensä talousoppi lähtee siitä, että kun on myötäsuhdanne, niin silloin kerätään varoja tulevaisuutta varten, varaudutaan tulevaan laskusuhdanteeseen, jotta sitten kun väistämättä kapitalistisessa järjestelmässä ennemmin tai myöhemmin laskusuhdanne tulee, niin sitten voidaan tarvittaessa julkisia varoja käyttää ja elvyttää. Näin tämä yleensä ottaen menee. Kuuntelin kyllä todella innostuneena edustaja Zyskowiczin puheenvuoroa, jonka hän käytti arvokkaasti tuolta arvokkaalta puhujapaikalta, kun hän kuvaili talouspolitiikkalogiikkaa työttömyysvakuutusmaksujen alentamisen yhteydessä niin, että juuri nyt pitää alentaa, kun työllisyys on parantunut. Tämä on kyllä, edustaja Zyskowicz, aivan vastoin sitä yleistä talousoppia, jonka me olemme jo tuolla kansantalouden peruskursseilla oppineet: tämän keynesiläisajatuksen mukaan juuri noususuhdanteessa pitäisi kerätä niitä puskureita eikä jakaa niitä puskureita, kuten te perustelitte juuri tuossa äsken tekevänne. Nyt olisi kyllä Petteri Orpolta syytä kuulla, onko tämä se talousoppi, jota kokoomus muuallakin harjoittaa, vai oliko tämä Zyskowiczin yksityisajattelua. Joka tapauksessa mielenkiintoinen linjanveto. Se on myös vastoin sitä eurooppalaista talouspolitiikkaa, jota me yhdessä yritämme tehdä, eurooppalaisen ohjausjakson puitteissa laatia puskureita kaikkialla muuallakin euroalueen maissa, jotta sitten tarvittaessa voitaisiin yhteisen laman iskiessä elvyttää, jotta jäsenmaissa olisi liikkumavaraa. Nämä indikaattorit nyt nyt voisivat ohjata Suomea pikemminkin hieman finanssipolitiikkaa kiristämään eikä tällä tavalla löysäämään, kuten tässä nyt ollaan tekemässä. Puhemies! Edustaja Zyskowicz kytki myös erikoisella tavalla yhteen aiemmassa asiakohdassa käsitellyn kansaneläkeindeksien jäädytyksen tämän työttömyysvakuutusmaksujen alentamisen kanssa. Tässä keskustelussa kyllä poltetaan kynttilää molemmista päistä. Nyt olisi kysymys siitä, että kun kasvu on käynnistynyt, niin juuri niiden ihmisten, jotka ovat kovimman taakan tästä talouden tasapainottamisesta joutuneet kantamaan — pienituloiset, köyhät eläkeläiset, työttömyysturvaetuuksien varassa elävät — tulisi kuulla, että kasvu kuuluu myös heille.
Puhuja: Ben Zyskowicz
Puolue: kok
Päivämäärä: 2018-10-10 Arvoisa herra puhemies! Mitä tulee yleiseen finanssipolitiikan viritykseen ja kun täällä on vedottu asiantuntijoihin, niin ymmärtääkseni ainakin laaja enemmistö asiantuntijoiden keskuudessa on katsonut — jos eivät yksituumaisesti — että hallituksen finanssipoliittinen perusviritys on sopiva ja suhdannetilanteeseen oikein asetettu. — ei ilmeisesti ole mikään ongelma, koska olette vastustamassa käytännössä kaikkia niitä säästöjä, joita hallitus on esittänyt. Tietysti sanotte, että joo joo mutta nämä paikataan sitten Sitran taseesta ja harmaan talouden huikeista tuloista. Se on sellaista höttörahaa, mutta säästöjen vastustaminen on todellista kovaa asiaa. Edustaja Arhinmäki, sanoin lomarahoista, että jos lomarahoja oli tarpeen leikata, niin sitten olisi pitänyt leikata lomarahoja kaikilta eikä vain julkisen sektorin työntekijöiltä. — Oliko lomarahoja tarpeen leikata? Jos hallituksen alkuperäinen tavoite siitä, että puolella tunnilla päivässä olisi pidennetty kaikkien työaikaa, olisi toteutunut, niin lomarahoja ei olisi ollut tarvetta leikata. Mutta tämä työajan pidennys, jossa ansiotaso olisi säilynyt täysin ennallaan mutta työpanosta olisi saatu lisää, sehän ei ammattiliitoille eikä ilmeisesti myöskään vasemmistopuolueille käynyt. puhemies! Tulin tänne pönttöön, jotta saan sanottua loppuun tämän asian, joka liittyy kilpailukykyymme. — On totta, että viime vaalikaudella hallitus eli varsinkin alkuvaiheessa olosuhteissa, joissa kansainvälinenkään talous ei voinut niin hyvin, ovat merkinneet sitä, että Suomen kilpailukyky — siis hintakilpailukyky suhteessa keskeisiin kilpailijamaihin — on tuntuvasti parantunut. Joka ei tätä usko, voi katsoa Kauppalehden etusivun käppyrän noin viikon takaa, jossa hyvin selvästi osoitettiin, miten Suomen kilpailukyky on kohentunut. Juuri hallituksen pyrkimys kilpailukyvyn kohentamiseen muun muassa kilpailukykysopimuksella on keskeinen syy siihen, että meidän kilpailukyky on kohentunut. Tämä kilpailukyvyn kohentuminen tietysti näkyy viennin parantumisena, ja sitä kautta ovat sitten työpaikatkin lisääntyneet, muun muassa sitä kautta. Etla on tässä vaiheessa laskenut, että kilpailukykysopimuksen ansiosta olisi syntynyt noin 20 000—35 000 uutta työpaikkaa. Eli tätä tarkoitin, kun sanoin, että miten voi joku duunari mennä televisiokameran eteen ja sanoa, että duunarille ei näin huonoa hallitusta ole aikaisemmin ollut. Siis tämän hallituksen aikana ja myös tämän hallituksen politiikan ansiosta yli 100 000 työtöntä duunaria — käytän duunari-sanaa tässä laajassa merkityksessä — on saanut töitä. No, sen luulisi duunarin kannalta olevan aika tärkeä juttu. — Herra puhemies, ei tässä vaiheessa
Puhuja: Eero Heinäluoma
Puolue: sd
Päivämäärä: 2018-10-10 vähän sitten kieltäytymistä, että ei laita kaikkea menoon, mitä tulee. Ymmärrän niin, että kokoomuksen on erittäin vaikea kieltäytyä mistään veronalennuksesta. Siis kokoomus on rakennettu niin, että ei ole yhtään semmoista veronalennusta, josta kokoomus kokisi, että se tulee huonoon aikaan tai olisi muutoin ei-hyväksyttävä. Ainoan poikkeuksen tässä tekee nykyinen presidentti Sauli Niinistö, joka omana aikanaan Lipposen ykköshallituksen loppuvaiheessa yhden kerran jätti suurituloisimman tuloluokan verotuksen inflaatiotarkistukset puolitettuina voimaan. — Ja kokoomus oli siitäkin raivoissaan. — Että kyllä siis tällaista on löytynyt kokoomuksesta, mutta ei nykykokoomuksesta tätä linjaa enää löydy. silloin, kun Emu-päätös tehtiin 90‑luvun jälkipuoliskolla, eivät ikävä kyllä ole toteutuneet. Se, mikä on positiivista, on, että Lipposen kakkoshallituksen aikana ja Vanhasen ykköshallituksen aikana rakennettiin budjettipuolelle pelitilaa, velkaantumista vähennettiin. Sitäkin kyllä raivoisasti vastustettiin, mutta kiitos sekä Lipposen kakkoshallituksen linjan että sitten Vanhasen ykköshallituksen linjan tehtiin
Puhuja: Antti Kurvinen
Puolue: kesk
Päivämäärä: 2018-10-10 Arvoisa herra puhemies! Käsittelyssä oleva lakiesitys on osa ensi vuoden, vuoden 2019, talousarviota, joka kokonaisuutena on erittäin tasapainoinen kokonaisuus. En malta olla mainitsematta, kun täällä on kaikenlaisia syytöksiä heitetty milloin duunarien unohtamisesta ja milloin mistäkin, että kuitenkin budjetissa ollaan myös ollaan myös taloudellisesti vaikeasta vaalikaudesta huolimatta tehty monia ratkaisuja, jotka helpottavat kaikista vaikeimmassa asemassa olevien suomalaisten tilannetta: 80 euroa Kelan alimpiin päivärahoihin, sairauspäivärahaan, kuntoutuspäivärahaan ynnä muihin, tulee ensi vuodelle. Viime vaalikaudella, kun punavihreä porukka oli hallituksessa, te kyllä korotitte työttömyysturvaa, mutta ilmeisesti muilla Kelan etuuksilla olevat ihmiset eivät ole yhtä arvokkaita, niin että heille ei tarvinnut korottaa. Muun muassa edustajat Arhinmäki ja Niinistö taisivat olla valtioneuvoston jäseniä silloin viime kaudella. Arvoisa puhemies! Täällä on myös esitetty sellainen väite keskustelussa, että talouden nousu nyt kuluneella vaalikaudella johtuisi täysin maailmantalouden käänteistä. Maailmantaloudessa on mennyt paremmin tällä vaalikaudella, mutta niin muuten meni viime kaudellakin hyvin: Eurooppa nousi, meidän keskeiset kilpailijamaamme Ruotsi, Saksa pärjäsivät erittäin hyvin, mutta Euroopassa oli taloudellisesti kaksi surkimusta: Kreikka ja Suomi. Nyt se tilanne on muuttunut. Jostakin syystä viime vaalikaudella Suomi ei päässyt kiinni maailmantalouden nousuun, mutta tällä vaalikaudella on päässyt. Sitten tietysti voi pohtia, onko se pelkkää sattumaa vai olisiko Sipilän hallituksen talouspolitiikallakin jotakin tekemistä. Voi ainakin sanoa, ettei se ole ainakaan ollut esteenä. Ehkäpä viime vaalikaudella oli sinipunahallituksen politiikassa jotakin ongelmaa. Arvoisa puhemies! esille myös sen asian, että kyllä talouden parantuminen on tärkein viesti tavallisille suomalaisille, joiden arkeen se tuo vakautta, ja myös opiskelijoille, että heidän ei tarvitse vuosikymmenten päästä maksaa meidän holtittoman ylikulutuksemme laskua valtionvelkana.
Puhuja: Paavo Arhinmäki
Puolue: vas
Päivämäärä: 2018-10-10 Aivan kuten edustaja Kurvinen totesi, olin viime kaudella valtioneuvoston jäsen. Silloin valtioneuvosto teki suuremmat sopeutukset kuin nykyinen hallitus. Samaan aikaan köyhyys väheni,
Puhuja: Ville Niinistö
Puolue: vihr
Päivämäärä: 2018-10-10 Eli koulutuksesta on leikattu paljon, perusturvaa on leikattu jatkuvasti ja edelleen jatketaan perusturvan leikkaamista, vaikka suhdannetilanne on parantunut. Sitten jatketaan suhdannepolitiikkaa tällaisella käänteisellä tavalla, että suurituloisille edelleen kevennetään verotusta tai annetaan vakuutusmaksualennus tilanteessa, jossa pienituloisille ei anneta edes sitä, että heidän tulotasonsa säilyisi samana.
Puhuja: Li Andersson
Puolue: vas
Päivämäärä: 2018-10-10 Oma näkemykseni on se, että edellisellä vaalikaudella hyvin todennäköisesti tehtiin liian kireää finanssipolitiikkaa. Eli se yleinen finanssipoliittinen viritys silloin oli ylikireä suhteessa siihen, mitä olisi taantumassa tarvittu. Kuten edustaja Arhinmäki totesi, tämä hallitushan sopeuttaa vähemmän kuin edellinen hallitus. Eli nyt, kun nousu on alkanut, löyhennetään tätä finanssipoliittista otetta, käytetään lähes 2 miljardia hyvätuloisia suosiviin veronkevennyksiin, ja silloin kun rahaa käytetään hyvätuloisiin, niin se ei varsinkaan ole suhdannepoliittisesti perusteltua, ja samanaikaisesti jatketaan koulutus- ja perusturvaleikkauksia.
Puhuja: Pia Viitanen
Puolue: sd
Päivämäärä: 2018-10-10 Olen todella monta viikonloppua ihmetellyt monia puhereferaatteja, joita tulee keskustan edustajilta ja joissa kannetaan aitoa huolta siitä, että nyt tarvitsemme toimenpiteitä köyhyyden, eriarvoisuuden torjumiseksi, tarvitsemme vahvoja toimenpiteitä eläkeläisköyhyyden vähentämiseksi. Niistähän siellä tupailloissa puhutaan. Sitten kun tullaan tänne ja sormi menee napille, kun ruvetaan painelemaan,
Puhuja: Li Andersson
Puolue: vas
Päivämäärä: 2018-10-10 mikä sitten johtaa tilanteeseen, niin kuin me Suomessakin olemme nähneet, että vaikeassa taloustilanteessa, taantumassa, joudutaan pakon edestä näitä maksuja korottamaan, vaikka tämä on suhdannepoliittisesti juuri päinvastaista politiikkaa kuin mitä pitäisi harjoittaa. Sen sijaan suurta erimielisyyttä on ollut siitä, miten hallitus käyttää tätä talouspoliittista liikkumavaraa, kun hallitus siis on asettanut nämä mittavat hyvätuloisia suosivat veronkevennykset, jotka eivät ole perusteltuja ostovoiman näkökulmasta, Suomelle elintärkeiden tulevaisuusinvestointien ja pienituloisten toimeentulosta huolehtimisen edelle. Tämä on ollut se talouspolitiikan iso linja tämän hallituskauden aikana. Totean nyt vielä edustaja Kurviselle, joka selvästi ei ehtinyt mukaan tähän äsken käytyyn keskusteluun pienituloisten toimeentulosta, että indeksijäädytysten kautta tämä hallitus, puhtaasti indeksijäädytysten kautta, on leikannut 300 miljoonan edestä kaikista pienituloisimmilta suomalaisilta. Siihen päälle tulee vielä opintotukeen tehty yli 100 miljoonan leikkaus, siihen päälle tulee aktiivimalli, siihen päälle tulevat ansiosidonnaiseen työttömyysturvaan tehdyt leikkaukset, sosiaali- ja terveydenhuollon asiakasmaksujen korotukset, lääkeomavastuiden korotukset. Ja kun tätä kokonaisuutta katsoo, niin se, että te puolustaudutte päätöksellä, joka kustantaa hallitukselle 30 miljoonaa,
Puhuja: Markku Rossi
Puolue: kesk
Päivämäärä: 2018-10-10 lehtikirjoituksia vai ei, se on toinen asia. Myös minä kaipaan keskustelua asiasta ja todellakin olisin toivonut, että ministeri Mykkänen olisi ollut täällä eduskunnan edessä esittämässä ne perustelut myös merkittäväksi eduskunnan pöytäkirjaan. Yhdyn tässä teidän näkemykseenne kyllä tästä asiasta. Se, onko tässä sitten, muun muassa minun puheenvuorossani, keskustan käsienpesua: Minun ei ainakaan tarvitse pestä käsiä tässä asiassa mihinkään suuntaan. Hyvin laaja kansanedustajien mielipide on kerrottu myös hallitukselle kokonaisuudessaan. Keskustan ministerit eivät ole tätä hanketta olleet kannattamassa. Tämä on hallituksen esitys, se on pakko todeta kylläkin, mutta tämä hallintokulttuuri näyttää johtavan siihen, että yksittäisen ministerin ja ministeriön autonomia johtaa siihen, että asiat vain kulkevat sitten eteenpäin, vaikka koko hallitus ei sitä sielunsa syvyyksien
Puhuja: Peter Östman
Puolue: kd
Päivämäärä: 2018-10-10 Rouva puhemies! Ihan lyhyt kommentti vain tähän edustaja Rossin muuten erittäin asialliseen puheenvuoroon. Itse asiastakin olen varmasti samaa mieltä. Mutta sitten se, miten toimitaan hallituksessa — jos kerran on niin, että keskustan ministerit eivät tätä halua. Kyllä meillä on edelleen sellainen hallintokulttuuri Suomessa, että kun toimitaan samassa hallituksessa, sitten neuvotellaan, kunnes päästään yhteisymmärrykseen.
Puhuja: Eero Heinäluoma
Puolue: sd
Päivämäärä: 2018-10-10 ja nyt sitten käy ilmi, että keskustassa on — en tiedä, onko koko ryhmä tätä vastaan — ainakin merkittäviä kansanedustajia, jotka ovat vastaan. Ja yhtään perustetta ei ole kerrottu eduskunnan puhujapöntöstä käsin tälle asialle, miksi tämä päätös on tehty. Se on hämmentävä seikka. Mutta palaan siihen, että meillä on muitakin asioita, jotka sietäisivät tulla läpivalaistuksi, kun näitä päätöksiä tehdään.
Puhuja: Antti Kurvinen
Puolue: kesk
Päivämäärä: 2018-10-10 kertoa, kuinka kauan — se kulttuuri, että ministeri saa touhuta omalla hallinnonalallaan miten haluaa. Taisi olla jo Vanhasen ykköshallituksesta lähtien ainakin. Välillä saa joku ministeri ottaa paperit itselleen ja asia siirtyy viikolla valtioneuvoston istunnossa. Tämä kulttuuri on johtanut siihen, että jokainen ministeriö kehittää toimipaikkaverkkoaan itse. Kokonaisvaikutus on juuri tämä osaoptimointi, josta olen tosi huolissani samalla tavalla kuin edustaja Heinäluomakin. Tämä on juuri ongelma, että yksi siilo säästää, toiselle siilolle kustannuksia. Kokonaisuus on sellainen hyvin, sanoisinko, vanhan itäblokin tyyppinen hallintokulttuuri, ei pohjoismainen tai eurooppalainen kulttuuri. Toistan sen vaatimukseni, että jatkossa pitää sopia hallituksessa, että käsitellään koko hallituksen virastojen paikat.
Puhuja: Johanna Ojala-Niemelä
Puolue: sd
Päivämäärä: 2018-10-10 Meillä on monia esimerkkejä hyvistä alueellistamisista aina Lipposen hallituksen ajoista, kun Poliisin tietohallintokeskus ja Valtori alueellistettiin Rovaniemelle. Vielä Vanhasen hallituksen aikana jatkoa saatiin, muun muassa Liikenteen turvallisuusviraston, Sosiaali- ja terveysalan lupa- ja valvontaviraston sekä Tukesin kaivosyksikön toimintojen alueellistaminen, mutta tällä Sipilän kaudella valitettavasti suunta on juuri päinvastainen. Paitsi että meillä on tämä esitys, joka on nyt käsillä,
Puhuja: Seppo Kääriäinen
Puolue: kesk
Päivämäärä: 2018-10-10 Nyt tähän ehkä saadaan parempi järjestys, kun ministeri Vehviläinen asetti kahden henkilön työryhmän, Reinan ja Ikosen, tekemään tällaista tulevaisuuden alueellistamissuunnitelmaa, niitä perusteita, joilla alueellistetaan — niitä yhtenäisiä perusteita, joilla alueellistetaan. Työ on valmis ensi vuoden alkupuolella, ja toivottavasti maan uusi hallitus, mikä se mahtaa ollakaan, ryhtyy katsomaan aluepolitiikkaa ja alueellistamista
Puhuja: Pia Viitanen
Puolue: sd
Päivämäärä: 2018-10-10 Arvoisa puhemies! Minusta on hyvä, että edustajat Kääriäinen ja Kurvinen myöntävät sen, että edustaja Heinäluomalla on tässä ollut hyviä näkemyksiä asian suhteen ja aitoa huolta tästä alueellistamisasiasta ja monesta muusta. Mutta voisin sanoa lohdutukseksi myös sen, että ei tässä kyllä pelkkää oppositiopolitiikan väriäkään ole, sillä me olemme juuri kyllä minä hämmennyn myös tästä keskustelusta hyvin paljon. Tuntuu siltä, että täällä kyllä tällaisessa tilanteessa tulisi olla ministerin paikalla. Ei käy niin, että täällä päähallituspuolue kovasti kritisoi ja ministeri ei esitä perusteluja tälle siirrolle. Tämä on edustajan, joka tässä salissa tätä kuuntelee, näkökulmasta todella outo ja hämmentävä tilanne. Missä on ministeri?
Puhuja: Seppo Kääriäinen
Puolue: kesk
Päivämäärä: 2018-10-10 ja se päätös oli silloin erittäin perusteltu, hyvä päätös. Haettiin synergiaa Pelastusopiston kanssa tapahtuvasta yhteistoiminnasta. No, se on historiaa, ja turha niistä on enää jaaritella. Tehtyä ei saa tekemättömäksi. Siirto on tapahtumassa. Se nyt ei mennyt kyllä oikein hyvin. Niin kuin äsken sanoin ja totesimme, kyllähän näitä asioita pitäisi päättää koko valtioneuvoston puitteissa. Ne ovat isoja ratkaisuja. Ne ovat linjapäätöksiä. Ja tässäkin oli vielä niin, että alueellistamisen koordinaatioryhmä oikein vasiten suositteli, että tehdään päätös koko valtioneuvoston puitteissa. Näin ei kuitenkaan tapahtunut, mikä meni huonosti. Kuopion kaupungin osalta ei varmaan tapahdu mitään räjähtävänhuonoa, kuten edustaja Rossi tässä totesi, vaikka se on tietysti epäonnistunut, mutta ei tämä ole räjähtävänhuonoa, koska Pelastusopisto kuitenkin sitten saa ikään kuin kompensaationa — jos niin haluaa tämän asian nähdä — siirtoja täältä Helsingistä sinnepäin. Viittasin jo siihen, että alueellistamisen perusteita paraikaa selvitellään kahden henkilön työryhmässä — Reina ja Ikonen ja sieltä varmaan tulee sitten pitävämpiä, yhtenäisiä perusteita, kuinka näissä asioissa jatkossa toimitaan. Ruotsi on kyllä hyvä esimerkki: siellä pitkään ovat demarit johtaneet maata, ja siellä kyllä alueellistetaan systemaattisesti rohkealla tavalla
Puhuja: Pia Viitanen
Puolue: sd
Päivämäärä: 2018-10-10 selonteossa muun muassa, kuten totesin Savonlinnasta, on meillä vahvasti näkemystä ja kirjausta myös olemassa, ja varmasti tulevalla viikolla, koska silloin tämä käsittely on, siinäkin yhteydessä — siinäkin yhteydessä — tähän palataan. Mutta, puhemies, nyt sitten tähän menettelytapatilanteeseen, missä me tällä hetkellä olemme. Tämä on todella ikävä ja outo tilanne eikä todellakaan vähiten hämmentävä, missä olen tässä vuosien varrella ollut eduskunnassa. Tässä on aika iso päätös, joka vaikuttaa moneen alueeseen, ja tästä keskustellaan paljon. Tämä herättää ihmetystä, kysymyksiä, monia mielipiteitä, ja me olemme tässä tilanteessa, että täällä kerta kaikkiaan ministeriaitio on tyhjä. Täällä ei ole esittelevää ministeriä, ministeri Mykkästä, paikalla. Täällä päähallituspuolue esittää kovasti kritiikkiä ja esittää perusteluja toiseen suuntaan kuin mitä sitten tämä päätös on ollut, ja me emme ole kuulleet yhtäkään perustelua itse ministeriltä, miksi näin on tehty päätös. On esitetty, että onko koko valtioneuvosto ollut tietoinen, mutta jotenkin voisi kuvitella, että pääministeri lienee ollut tietoinen, mutta sekin olisi varmasti hyvä käydä tässä yhteisesti läpi. olisi varmasti hyvä käydä yhteisesti läpi, muuten tulee todellakin vähän se maku suuhun, jos voisi sanoa, että tässä keskustalta on tiettyä kättenpesua, niin kuin aikanaan, muistan esimerkiksi hyvin case Malmin lentokentän, jossa kovasti toista tunnuttiin puhuvan kuin mitä sitten kuitenkin ne omat teot osoittivat. minun mielestäni kyllä kuuluu tähän eduskunnan arvovaltaankin se, että tällaiset asiat tulee käsitellä niin, että tässä ihan riviedustajalla tulee olla mahdollisuus päästä käsitykseen, mistä kaikesta tässä on kysymys niin sisällöllisesti kuin menettelytavallisestikin, ja siksi, puhemies, minusta on enemmän kuin perusteltua nyt tässä tehdä esitys. Näin ollen minä teen esityksen, puhemies, että tämä asia jäisi pöydälle ensi tiistain täysistuntoon, koska edellytän, että tällaiset asiat keskustellaan niin, että myös ministeri on paikalla.
Puhuja: Pauli Kiuru
Puolue: kok
Päivämäärä: 2018-10-10 koskee ylipäätään kansallispuistojen asemaa. Meillä on nyt 40 kansallispuistoa, ja kävijämäärät ovat kovassa kasvussa. Pelkästään viime vuonna, 2017, kävijämäärät nousivat 10 prosenttia. Aivan samassa tahdissa eivät ole sitten Metsähallituksen rahat valitettavasti kasvaneet, eli se on asettanut tietysti paineita siihen, että kun hehtaarit lisääntyvät, niin samoilla euroilla pitäisi pitää kunnossa isompia alueita. lähinnä maksullisia, ja tämmöistä veloituksettomuuteen perustuvaa autiotupaverkostoa ei ole. Jos puhutaan Unescon maailmanperintölistasta, niin tässähän olisi aivan oiva kohde siihen, tai sanotaan nyt ainakin näin, että jos jokamiehenoikeuksista puhutaan, niin siihen voisi valintaperusteisiin lisätä autiotupaverkoston. Nyt kun tässä tehdään aluemuutoksia, niin hehtaarit taas kasvavat. Seuraavalla hallituskaudella ehkä voidaan miettiä myös sitä, onko lisätarpeita kansallispuistojen lisäämiseksi. Ehkä suurin tarve on siinä, että jo olemassa olevia kansallispuistoja joiltain osin voitaisiin laajentaa, ja ymmärtääkseni sen osalta parhaat kohteet koskevat
Puhuja: Antti Kurvinen
Puolue: kesk
Päivämäärä: 2018-10-10 Rouva puhemies! Tämä käsittelyssä oleva asia on todella hyvä juttu. Olen saanut itsekin siitä palautetta, että tämän toteuttaminen, tämä pieni aluemuutos tässä kansallispuiston alueella, on todella tärkeä tälle paikallisen matkailun kehittämiselle. On helppo yhtyä edellisten puhujien, edustaja Maijalan ja edustaja Kiurun, erinomaisiin puheenvuoroihin siitä, että meillä on ihan
Puhuja: Eeva-Maria Maijala
Puolue: kesk
Päivämäärä: 2018-10-10 rahoja näitten luontopalvelukohteiden kor-jausvelkojen hoitamiseen. Meillä kaikissa puistoissa alkaa olemaan aikamoinen määrä kohteita, jotka tarvitsisivat sitä rahaa lisää. Jonkun verranhan nytten ensi vuodelle ollaan talousarviossa osoittamassa mutta ei todellakaan riittävästi. Ongelmahan meillä on se, että Metsähallituksen hoidossa ovat nykyään myöskin nämä rannikolla olevat entiset linnakkeet ja monet semmoiset kohteet, joiden kunnostaminen vaatii todella paljon rahaa.
Puhuja: Pauli Kiuru
Puolue: kok
Päivämäärä: 2018-10-10 puhemies! Tämä on hyvin lyhyt esitys, ja tässä on maankäyttö- ja rakennuslaista kysymys, sen 57 a §:stä, jossa sanotaan, että asemakaavassa voidaan antaa määräys rakennuksen liittämisestä kaukolämpöverkkoon. Tässä hallituksen esityksessä on tarkoitus kumota tämä kohta. Ja miksi näin? No, sen takia, että siihen liittyvät uudet lämmitystekniikat, energiankäyttömuodot, ja tasapuolisen kilpailuasetelman luomisesta ei lähdetä etukäteen rajaamaan tai määräämään, että mikä on se paras lämmitysmuoto, vaan annetaan markkinoiden päättää, annetaan ihmisten päättää ja taloyhtiöiden päättää. Tämä oli muistaakseni yksimielinen mietintövaliokunnassa, ja lausunnonantajat olivat pääsääntöisesti myötämielisiä, pitivät sitä hyvänä, niin Luonnonsuojeluliitto
Puhuja: Eeva-Maria Maijala
Puolue: kesk
Päivämäärä: 2018-10-10 Arvoisa puhemies! Tämän lakiesityksen kohdalla käytiin keskustelua siitä, onko tarvetta enää tässä vaiheessa maankäyttö- ja rakennuslaista työstää tällaisia yksittäisiä lakipalasia, koska maankäyttö- ja rakennuslaista ollaan tekemässä tällä hetkellä kokonaisuudistusta. Toisena asiana, mistä muutenkin kannattaa keskustella, on tämä energiantuotanto ja se, millä tavalla energia-asioita viedään tästä lähtien eteenpäin. Moni kiinteistö on jo ottanut käyttöön maalämmön, ja tämä kalliostakin syvempää otettava energia on tullut keskusteluun, ja monista muistakin hajautetun energian lähdeasioista, uusista energiantuotantomalleista, -toiminnoista on paljon keskusteluja. Toivon mukaan me voisimme käydä niistä yhä enemmän ja enemmän keskustelua, sillä energiaa me tarvitsemme ja väärin hoidettuna se vahingoittaa ilmastoa, ja ilmastosta meidän kannattaa kaikkien pitää huolta.
Puhuja: Ritva Elomaa
Puolue: ps
Päivämäärä: 2018-10-10 Arvoisa puhemies! Talous on kasvanut ja työpaikat lisääntyneet. Nämä ovat tietysti äärimmäisen tärkeitä asioita, mutta ne eivät auta pienituloisen eläkeläisen tilannetta, eivät sitten alkuunkaan. Itse asiassa maksukyvyn koheneminen vaikuttaa osaltaan asuntojen hintoihin erityisesti kasvukeskuksissa, mikä heijastuu myös eläkeläisten asumiskustannuksiin. Eläkeläisten tulot eivät juuri nouse, vaikka samanaikaisesti eläminen kallistuu. Asunto, ruoka, lääkkeet: näistä arjen perusasioista tuhannet suomalaiset pienituloiset eläkeläiset joutuvat tinkimään. Kansaneläkeindeksi ollaan jäädyttämässä tämän esityksen mukaisesti vuoden 2018 tasolle. Tämä muutos koskee kansaneläkettä, takuueläkettä Nämä ihmiset ovat kuitenkin työllään auttaneet maamme siihen pisteeseen, missä se on nyt. Suomea kutsutaan edelleen hyvinvointivaltioksi. Hallituksen pitäisi pitää huolta vähäosaisemmista kansalaisistaan. Vaaleissa ja vaalien edellä luvataan yleensä hunajaa. eläkettä ei silloin vielä kertynyt. Kun tuli uudistus, eläkettä alettiin maksaa työstä. Moni iäkäs nainen on tehnyt yli 40 vuoden työrupeaman. Heidän kuukausipalkkansa on noin 1 100—1 300 euroa, siitä verot pois. Ei ole ihme, että pienituloiset eläkeläiset sanovat, että nyt on heidän vuoronsa saada näistä hyvinvointivuosista osuutensa. On puhuttu myös paljon veteraaneista tässä salissa tänään. Totuushan on, että sotiemme veteraaneja on jäljellä enää noin 11 500, sotainvalideja pari tuhatta. Olisi tosiaan pitänyt aikaisemmin hoitaa heidänkin tilanteensa. Nyt on tulossa laki voimaan, että sotainvalidit ja sotaveteraanit asetetaan samalle viivalle muun muassa kotiin vietävissä palveluissa, mikä on erittäin hyvä. Tämä laki astuu voimaan vasta vuoden kuluttua.
Puhuja: Jari Lindström
Päivämäärä: 2018-05-29 Tällä esityksellä turvataan siten osaltaan taloudellista toimintaa harjoittavien tahojen tasapuolisia toimintaedellytyksiä ja markkinoiden kilpailullisuutta. Esityksessä ehdotetaan muutettavaksi pääasiassa kilpailulakia. Muutokset tehostavat ja selventävät tiettyjä Kilpailu- ja kuluttajaviraston toimivaltaan, menettelyyn ja tiedonsaantiin liittyviä säännöksiä. Muutokset liittyvät muun muassa viraston tekemiin tarkastuksiin, eri tahojen tietojenantovelvollisuuteen virastolle ja tietojen vaihtoon viranomaisten välillä. Lisäksi kilpailulain neutraliteettisäännöksiin ehdotetaan lisättäväksi kirjanpidon eriyttämissäännös. Kirjanpidon eriyttämissäännöksen mukaan kunnan, kuntayhtymän, maakunnan, valtion tai niiden määräysvaltaan kuuluvan yksikön tulee pitää taloudellisesta toiminnastaan erillistä kirjanpitoa. Säännöksen tarkoituksena on mahdollistaa Kilpailu- ja kuluttajavirastolle tehokas markkinaperusteisen hinnoittelun valvonta tilanteessa, jossa julkinen taho tai sen määräysvallassa oleva yksikkö harjoittaa sekä kilpailutilanteessa markkinoilla tapahtuvaa taloudellista toimintaa että muuta toimintaa. Esityksessä ehdotetaan muutettavaksi myös yhtä harmaan talouden selvitysyksiköstä annetun lain säännöstä ja yhtä verotustietojen julkisuudesta ja salassapidosta annetun lain säännöstä siten, että Kilpailu- ja kuluttajaviraston tiedonsaanti toiselta viranomaiselta tehostuisi.
Puhuja: Kari Kulmala
Puolue: sin
Päivämäärä: 2018-05-29 Kilpailulakia muutetaan kahdessa vaiheessa. Nyt esitettävä muutos on niistä ensimmäinen. Hallituksen esityksessä ehdotetaan muutettavaksi pääasiassa kilpailulakia mutta myös Harmaan talouden selvitysyksiköstä annetun lain pykälää sekä verotustietojen julkisuudesta ja salassapidosta annetun lain pykälää, ja esityksen tarkoituksena on tehostaa kilpailun rajoitusten ja kilpailuneutraliteetin valvontaa. Tällöin turvataan osaltaan taloudellista toimintaa harjoittavien tahojen tasapuolisia toimintaedellytyksiä ja markkinoiden kilpailullisuutta, kuten ministeri juuri totesi. Esityksen taloudelliset vaikutukset ovat pääosin välillisiä. Suorat sääntelykustannukset kohdistuvat lähinnä vain kilpailutilanteessa markkinoilla toimiviin julkisyhteisöjen yksiköihin, joiden tulee eriyttää kirjanpitonsa.
Puhuja: Mika Kari
Puolue: sd
Päivämäärä: 2018-05-29 näiden harmaan talouden torjuntaan liittyvien tavoitteiden saavuttamisesta. Miten ministeri näkee, missä asennossa tämä hallituksen esitys on niitä isoja tavoitteita saavuttaakseen, että harmaan talouden torjunnan osalta pystyttäisiin entistä enemmän torjumaan epätervettä kilpailua, epäreiluja tarjous- tai muita kilpailuita tai sitä kätkettyä taloutta, jotta erilaisten Panaman papereiden ja muiden osoittamalla tavalla veroparatiisiyhtiöiden kautta tapahtuva talouden kierrättäminen saataisiin tässä yhteiskunnassa päättymään? Tietenkin tähän kysymykseen on piilotettu pieni huoli siitä, että nämä esitykset ja konkreettiset toimet harmaan talouden torjumiseksi jäävät puuttumaan samaan aikaan kun hallitus esittää valtavan isoa uudistusta,
Puhuja: Maria Tolppanen
Puolue: sd
Päivämäärä: 2018-05-29 Ihan käytännön esimerkkinä voin kertoa meiltä Vaasasta: Meillä on tämä tehostetun palvelun hoitajamitoitus. Meillä on tehostettua palvelua kaiken kaikkiaan 12 taloa, joista puolet ovat julkisen puolen taloja ja toinen puoli yksityisiä taloja. Julkisella puolella hoitajamitoitus on 0,65 hoitajaa, julkisella puolella sanotaan, että enemmän tarvittaisiin. Se johtuu siitä, että siellä on poissaoloja, ja jos yksikin ihminen on pois, niin systeemi horjahtaa ja on vaikea saada ammattitaitoista väkeä sitten nopeasti paikalle. Sen sijaan yksityisellä puolella hoitajamitoitus lähtee, toki avin antamin luvin, 0,5:stä. Se Se on aikamoinen heikennys. Onko tämä nyt se, arvoisa ministeri, mitä me tulemme sitten odottamaan tulevaisuudessa, jos tällä tavalla jaetaan asiat yksityiselle puolelle ja julkiselle puolelle, että sitten palvelun laatua yksinkertaisesti lasketaan, koska saadaan parempi kate omalle toiminnalle? Tämä on se asia, josta kannan suurta huolta, ja haluaisin, että tämmöiset asiat pystyttäisiin
Puhuja: Markku Pakkanen
Puolue: kesk
Päivämäärä: 2018-05-29 työterveyshuollon yksityiselle. Oliko siinäkin sama tilanne, että haluttiin huonontaa työterveyshuollon palveluja ja rahastaa Kotkan kaupungille merkittävä määrä tuloja kunnan taloutta paikkaamaan? Tämä oli mielenkiintoinen näkökulma, ja arvostan kovasti edustaja Paateron asiantuntemusta.
Puhuja: Pia Viitanen
Puolue: sd
Päivämäärä: 2018-05-29 sote-uudistuksen, sote-sopan, keskellä. Tämä tilanne horjuu koko ajan, ja oikeastaan jo viime viikolla käytännössä katsoen koko sotelta vedettiin matto alta, kun kerta kaikkiaan kävi ilmi se, että tarvittavat kustannukset eivät ole tiedossa, aiottu säästö voi olla yhtä lailla toisin päin, eli kustannukset saattavat nousta. Tässä on koko ajan ollut suuri epäilys tietynlaisesta kerman kuorinnan mahdollistamisesta ja tämän päivän teemasta eli siitä, että halutaan luoda firmoille mahdollisuus tuottaa voittoa, ja siinä kyllä sitten helposti ihmisen terveys jää toissijaiseksi, mikä on täysin väärin. Minusta nyt kyllä voisi käydä tässäkin salissa hieman keskustelua tästä. Kansalaiset ovat todella ihmeissään tänä päivänä, missä soten kanssa mennään. Koko viikonloppu jälleen kerran käytiin spekulaatiota siitä, miten tämä kaikki tulee päättymään. Minä kyllä toivoisin, kun eduskunnan arvovallastakin puhutaan, että hallituspuolueet vielä kerran harkitsisivat, voidaanko tällainen uudistus viedä väen vängällä erilaisten menettelyjen kautta maaliin tässä tilanteessa, kun tiedämme, että kustannukset nousevat, eriarvoistuminen lisääntyy ja kaiken kaikkiaan meillä on valtavia riskejä
Puhuja: Eero Heinäluoma
Puolue: sd
Päivämäärä: 2018-05-29 työtä. Tällä lainsäädännöllähän on yhteys eduskunnassa parhaillaan käsittelyssä olevaan sote-lainsäädäntöön, ja tämä ilmeisesti on ollut yksi tämän ehdotuksen antamisen lähtökohtakin, että siinä ennakoidaan tätä sote-lainsäädännön tulevaisuutta. Yhdyn tässä edustaja Viitasen huoleen että nyt on kyllä vaikea pysyä ihan kärryillä, mitä tässä sote-asiassa ollaan aidosti tekemässä. Viime päivien julkisten puheenvuorojen pohjalta kiinnitin huomiota siihen, että varapääministeri, valtiovarainministeri Orpo käytti lauantaina puheenvuoron, jossa hän sanoi, että ei olekaan selvää, että kokoomuksen eduskuntaryhmä tulee hyväksymään tätä sote-kokonaisuutta. On selvää, että jos näin vahvalta pallilta käytetään tämmöinen puheenvuoro, niin kyllä se nyt tietysti laittaa miettimään, että mitäs työtä täällä tehdään, jos toinen hallituspuolue on jo miettimässä koko sote-lainsäädännön eteenpäinviemistä. Se oli erittäin kova puheenvuoro, ja toivoisin, että hallitus nopeasti nyt selkiinnyttäisi tämän sote-asian omalta osaltaan: viekö se tätä uudistusta eteenpäin, ja onko niin, että jos perustuslakivaliokunta edellyttää perustuslain pohjalta muutoksia, niin ne täällä tehdään, vai onko niin, että jos perustuslakia pitäisi täällä noudattaa, niin sen tuloksena on, että tätä ei viedäkään sitten eteenpäin?
Puhuja: Hannu Hoskonen
Puolue: kesk
Päivämäärä: 2018-05-29 edistää. Edustaja Pakkanen käytti äsken vahvan puheenvuoron, jossa hän kertoi, että edustaja Paateron kotikaupunki on ulkoistanut tämän työterveyshuollon ja ilmeisesti havainnut tämän asian hyväksi ja osallistunut tällä keinoin tähän vapaan maailman menoon. Edustaja Paaterolla ilmeisesti on näkemys se, että maailma ei mene eteenpäin, ja sitä, mitä ennen oli, ei välttämättä tänään enää ole. Mutta se on syytä muistaa kuitenkin sote-uudistuksessakin, muissakin uudistuksissa, että julkisella vallallahan kun moni tässä oli huolissaan, miten terveyspalveluiden tässä maassa käy. Perustuslain 19 §:n 3 momentti sanoo edelleen — ja tämänkin istuntokauden jälkeen on voimassa edelleen se pykälä — että julkisen vallan on turvattava ne palvelut kaikille ja sillä sipuli. Se, että maailma kaatuisi päälle, ei pidä paikkaansa. Jo tänä päivänä hyvin moni suomalainen käyttää totta kai julkisia palveluita mutta sitten sitä täydennetään yksityisiltä ostetuilla palveluilla, käy vaikka hammaslääkärissä taikka ortopedillä, tai jotain vastaavaa terveyspalvelua käytetään. Suurin osa suomalaisista työssä käyvistä käy työterveyshuollossa,
Puhuja: Peter Östman
Puolue: kd
Päivämäärä: 2018-05-29 Arvoisa puhemies! Kilpailuhan on hyväksi kaikille, jos se toimii reilulla pohjalla ja hyvällä lainsäädännöllä. Mutta sikäli, kun tämäkin lainsäädäntö liittyy olennaisesti tähän sote- ja maakuntauudistukseen, haluaisin kysyä ministeriltä: kun esimerkiksi omassa maakunnassani on alustavien laskelmien pohjalta luvassa 600 miljoonaa euroa ja kun sosiaali- ja terveyssektori terveyssektori vie 95 prosenttia budjettirahoista, miten me kykenemme ylläpitämään kasvupalveluja sillä 5 prosentilla? Siis Pohjanmaan maakunta menettää muistaakseni 46 euroa per asukas, pieni Keski-Pohjanmaan maakunta menettää 230 euroa per asukas per vuosi. Eikös tämä tarkoita sitä, että palvelut heikkenevät, ja kykenemmekö me oikeasti sitten näin niukilla varoilla ylläpitämään kasvupalveluja?
Puhuja: Maria Guzenina
Puolue: sd
Päivämäärä: 2018-05-29 Minun mielestä teidän tapanne viitata edustaja Paateroon oli hyvin asiaton, ja toivoisi, että kun me olemme näin tärkeiden asioiden äärellä, niin pitäytyisimme faktoissa emmekä tekisi sellaisia tulkintoja, joilla yritämme tahallisesti mustamaalata tai häpäistä täällä istuvia edustajia. Me olemme kaikki kansan tänne valitsemia, ja se, että täällä haukutaan toisia ja väärin tulkitaan sillä tavalla kuin te teitte, se on hyvin asiatonta. Huoli siitä, riittävätkö rahat kasvupalveluihin, arvoisa puhemies, on täysin perusteltu. Nyt jos katsomme, mitä esimerkiksi soten puolella rahoitusmekanismit mahdollistavat, niin tämän päivän Helsingin Sanomissa oli hyvin kuvaava juttu, joka kertoi Eksoten tilanteesta. Täällä Marja-Liisa Vesterinen, yksi Eksoten johtajista, toteaa, että Eksote eroaa hallituksen sote-mallista. Hän pelkää valinnanvapauden rapauttavan palveluketjun yhtenäisyyttä ja pitää 0,9 prosentin menokehitystä myös Etelä-Karjalalle liian ankarana. Ja sitten se lopputulema — hän toteaa: ”Jos siihen mennään, edessä on väistämättä palveluverkoston karsiminen.”
Puhuja: Olavi Ala-Nissilä
Puolue: kesk
Päivämäärä: 2018-05-29 rauhallisesti ja asiallisesti selitti, mikä on uudistuksen tavoite, missä siinä mennään, miten saadaan tuloksia ja tuottavuutta aikaan. On tärkeätä, että Suomessa pystytään uudistamaan. Julkinen sektori tietenkin johtaa, mutta yksityinen sektori voi olla palvelujen tuottamisessa mukana. Kyllä minä, puhemies, näen tärkeänä, kun Suomi ei ole mikään Italia sentään,
Puhuja: Pia Viitanen
Puolue: sd
Päivämäärä: 2018-05-29 puhemies! Kyllä minä kunnioitan tietenkin sitä, että edustaja Ala-Nissilä loputtomiin haluaa uskoa siihen, että sotesta vielä hyvä seuraa ja säästöjä syntyy. Valitettavasti vain on niin, että esimerkiksi valtiovarainvaliokunta omassa lausunnossaan antoi murskatuomion käytännössä katsoen myös hallituspuolueiden allekirjoittamana sen suhteen, että nämä kustannukset ovat hyvin riskillä käsiin tulla, jos näin voi sanoa. Mutta, puhemies, täällä haluaisin kiinnittää huomiota siihen, että aiemmassa puheenvuorossaan edustaja Heinäluoma hyvin viittasi tähän viikonlopun puheenvuoroon, joka tuli valtiovarainministeri Orpolta ja sitä kautta kokoomuksesta ja joka todella hieman antoi vihjata sen suuntaisesti, että jotain epävarmuutta on ilmassa. Samoin kuin täällä moni muu kiinnostuin asiasta ja seurasin kyllä tarkkaan spekulointia ja muuta, mitä julkisuudessa asian suhteen oli. Kuuntelin myös pääministerin kyselytunnin, jossa hän hyvin verkkaiseen tahtiin kertoi, että ei mitään hätää ja nokosiakin ollaan otettu. Mutta käytännössä katsoen minä itse tekisin sen tulkinnan, että tuskin kulissien takana kuitenkaan ihan näin rauhallisissa tunnelmissa mennään, jos uskallan arvata. Haluan kiinnittää huomiota siihen, että kun täällä nyt sanottiin, että erityisesti kokoomuslaiset voisivat vähän avata tätä tilannetta, se tulisi tarpeeseen, niin näen täällä nyt täsmälleen saman ilmiön kuin viime viikolla, kun me käsittelimme soten vuoksi muutettavaa rikoslakia. Täällä oppositio käytti yli 20 puheenvuoroa vain opposition voimin, ja täällä ei yksikään hallituspuolue halunnut vastata näihin kysymyksiin tai ottaa osaa keskusteluun. Nyt täällä on todellakin sitten
Puhuja: Sirpa Paatero
Puolue: sd
Päivämäärä: 2018-05-29 näistä tukipalveluista, koska niitä ei sitten sieltä kunnilta voida myydä sille maakunnalle muun muassa eikä niille yrityksille eikä muille, jotka toteuttavat sitten näitä käsitteitä. Sen takia en yhtään ihmettele, että tässä tapahtuu näitten kiinteistöjen osalta tällä hetkellä ulkoistuksia, koska luottamus siihen hallitukseen, että tämä koko sote mitenkään turvaisi julkisia kiinteistöjä, on sellainen, että ei voida tällä hetkellä olla varmoja. Sen takia varmaan iso kysymys leijuu koko ajan tässä salissa, kun nyt tänäänkin tulee taas yksi uusi laki, joka suoraan koskettelee tämän julkisen puolen raportointivelvollisuutta uudella tavalla johtuen tästä maakunta- ja sote-uudistuksesta: kuinka uskotte, ministeri, vielä, että näitä lakeja kannattaa tuoda tänne, jos ei tämä koko sote tästä välttämättä enää etene?
Puhuja: Eero Heinäluoma
Puolue: sd
Päivämäärä: 2018-05-29 Nyt kuitenkin tiedetään, että tässä on aika huomattavia epävarmuustekijöitä olemassa, ja pitäisin suotavana, että eduskunnalle kerrottaisiin, mikä on tämän ison sote-uudistuksen tilanne. Vanhastaan tiedämme, että kun kokoomuksessa tulee vaikea paikka ja tulee hämminkiä, niin ainut, jolta asia selviää, on edustaja Zyskowicz, ja sen takia iloitsenkin, että hän tuli saliin. Luotan siihen, että hän kertoo eduskunnalle, mitä kokoomus aikoo tässä sote-asiassa tehdä. Onko kokoomus sitoutunut tämän sote-lainsäädännön eteenpäinvientiin samalla tavalla kuin pääministeri ilmoitti, että nämä perustuslakivaliokunnan vaatimat muutokset tullaan täällä tekemään ja tämä uudistus viedään eteenpäin, vai onko tilanne niin kuin pääministerin sijainen, kokoomuksen puheenjohtaja, valtiovarainministeri Orpo sanoi, että kokoomuksen eduskuntaryhmä joutuu arvioimaan, täyttääkö tämä uudistus enää niitä tavoitteita, joita kokoomuksella on tälle uudistukselle ollut? Tämä kysymys on aika olennainen ja mielestäni kohtuullisen kohtuullinen. Kun lainsäädäntöä tehdään, olisi hyvä kertoa myös eduskunnalle, ovatko aikaisemmat sitoumukset voimassa. Nytkin katson lupaavasti edustaja Zyskowiczia, joka jo teroittaa kynäänsä siellä, ja uskon, että sieltä tulee ymmärrettävä vastaus, niin kuin häneltä aina tulee.
Puhuja: Jari Lindström
Päivämäärä: 2018-05-29 Jos me emme toisi, niin sittenpähän se vasta olisi kummallinen tilanne, me epäilisimme itse itseämme. Siitä lähdetään. Jos nyt ensinnäkin lähdetään tästä, minkä takia tämä kilpailulain muutosesitys on tänne tuotu, niin tämä perustuu kansalliseen muutostarpeeseen. Sen taustalla ovat Kilpailu- ja kuluttajaviraston havainnot kilpailuvalvonnan tehostamis- ja selkeyttämistarpeesta sekä tämän lisäksi kansallisen kilpailulakityöryhmän työ. Tämä on taustalla. No, näillä kilpailusäännöillä on myös EU-taustaa, ja tällä kilpailulain muuttamisella on liityntää myös tuonne EU-lainsäädäntöön ja jäsenmaiden säännöksien yhteisiin suosituksiin, ja lakia muutetaan kahdessa vaiheessa. Tämä nyt esitettävä muutos on ensimmäinen näistä vaiheista. Toisessa vaiheessa kilpailulakia muutetaan kansallisten kilpailuviranomaisten täytäntöönpanoa, itsenäisyyttä ja resursseja koskevan direktiivin perusteella. tämä on vielä trilogivaiheessa ja se hyväksyttäneen ennen elokuuta. Siitä sitten varmaan myöhemmin lisää. Ne keskeisimmät muutosehdotukset: Kilpailu- ja kuluttajaviraston tekemät tarkastukset, muun muassa niin sanottu jatkettu tarkastus väliaikaisiin kopioihin virastolla, ja tarkastusoikeuden riippumattomuus siitä, mihin tieto on tallennettu — näistä on kolmessa pykälässä kirjoitettu. Tehokkaampi tietojenvaihto viranomaisten välillä: Silloin me tulemme tähän harmaan talouden kysymykseen, mistä edustaja Kari kyseli. Mielestäni hallitus on menossa nimenomaan oikeaan suuntaan, koska tästä lähin KKV voisi luovuttaa tietoa useammille viranomaisille ja Kilpailu- ja kuluttajaviraston oikeutta saada tietoja muilta viranomaisilta selvennetään. Minun mielestäni tämä on kyllä ihan oikeaan suuntaan menemistä. Sen lisäksi KKV:lle velvoitteidenhoitoselvitys Harmaan talouden selvitysyksiköltä ja verotustietoja Verohallinnolta. Nämä ovat mielestäni erittäin hyviä asioita. Sitten on kilpailulain neutraliteettisäännöksiin uusi kirjanpidon eriyttämisvelvollisuutta koskeva säännös, jota tuossa esittelypuheenvuorossani sivusin, jonka mukaan kilpailutilanteessa markkinoilla tapahtuvaa taloudellista toimintaa harjoittavan kunnan, kuntayhtymän, maakunnan, valtion tai niiden määräysvaltaan kuuluvan yksikön tulee pitää erillistä kirjanpitoa taloudellisesta toiminnastaan. Tähän säännökseen sisältyy myös uhkasakkomahdollisuus. Tämä eriyttämissäännös on esityksen merkityksellisin säännös.
Puhuja: Hannu Hoskonen
Puolue: kesk
Päivämäärä: 2018-05-29 Arvoisa rouva puhemies! Suuresti arvostamani edustaja Paatero, jos kerran on Kotkan kaupunki tällaisen päätöksen tehnyt, niin ei minulla ole mitään syytä epäillä, etteikö se olisi oikea päätös, saatika että siinä olisi jotain huonoa tai negatiivista. Kuten edustaja Pakkanen kuvasi tapahtunutta: Minä kunnioitan kunnallisia päätöksiä ja viisaita kunnan päättäjiä ja kaupungin päättäjiä, siinä ei ole mitään kummallista. Jos joku poliittinen toimija, vaikka nyt kaupunginhallitus, tekee päätöksen pitkän harkinnan jälkeen, niin minä kunnioitan sellaista päätöstä aina, se on demokraattisessa järjestelmässä syntynyt päätös. Ja kuten sanoin äsken, korkeasti arvostamani edustaja Paatero on asiantuntija erittäin monella alalla, enkä minä sitä varmasti epäile. Hän on huippuosaaja alalla, ja siitä ei ole sen enempää huomauttamista minulla. huomauttamista minulla. Kun nyt kerran kilpailutilanteessa elämme maailmassa, niin että palveluja tarjotaan, palveluja ostetaan, niin sosiaali- ja terveydenhuollon uudistuksessahan on idea kuitenkin kaiken sen jälkeen, että julkinen valta on aina vastuussa, kaikille palvelut taataan. Ja sitten tänäkin päivänä hyvin moni suomalainen sen yksityisen valinnan tekee hyvä näin, jos kerran tekee. Tähän astihan tilanne on ollut se, että vain ne, joilla on ollut paksuin kukkaro, ovat saaneet valita melkeinpä vapaasti. Jos se sitten ulotetaan kaikkiin suomalaisiin tulemaan ja täydennetään palvelupalettia sillä, niin mitäs pahaa siinä on? Jos ihminen pääsee lääkäriin silloin, kun jalka on kipeä tai päätä särkee, niin heti pääsee. Tietysti siinähän, jos on kova päänsärky ja jos on pitkä odotusaika, voi olla, että se tauti paranee ennen kuin lääkäriin pääsee, mutta se on sitten toinen tarina se. Mutta joka tapauksessa, kun me kilpailutilanteessa tässä maailmassa elämme, niin siihen pitää nyt vain tottua ja kunnioittaa niitä päätöksiä, mitä eri kunnissa tehdään ja mitä myös eduskunta tekee. Tämähän on normaalia demokraattista päätöksentekoa, enkä minä näe siinä mitään mörköä millään lailla.
Puhuja: Antti Lindtman
Puolue: sd
Päivämäärä: 2018-05-29 palvelut, ja sikäli tämä liittyy tähän. Tämä on aivan olennainen osa hallituksen sote-kokonaisuutta, ja kun tämän lain voimaanpanossa vielä esitetään niin, että tämä tulee kokonaisuudessaan voimaan 1.1.2020, niin tämä lakiesitys, jonka hallitus on antanut, sisältää oletuksen siitä, että todella sote-uudistus tulee ja toteutuu vuonna 2020. Nyt tämän keskustelun aikana on käynyt kyllä selväksi, että ministeri Lindström ja siniset ovat täällä, voi sanoa, polvia myöten sitoutuneet tähän sote-uudistukseen. — Täysin purjein. — Samaa on kuultu kyllä täältä keskustan puheenvuoroista. Siitä nostan hattua, että vaikka kaikki alkuperäiset tavoitteet ovat asiantuntijoiden mukaan murentuneet ja murentumassa, niin siitä huolimatta keskustalle tämä maakuntaunelma on niin tärkeä, että siitä pidetään kiinni. Arvoisa puhemies! Olen toista kautta eduskunnassa ja yhden asian olen näiden seitsemän vuoden aikana oppinut, ja se on ollut se, että ei ole sellaista tilannetta ei ole sellaista tilannetta tähän mennessä ollut, niin tiukkaa tilannetta, etteikö siihen konkariedustaja Zyskowicz osaisi antaa kokoomuksen näkemystä ja kommenttia. Hänhän on kokoomuksen eduskuntaryhmän puheenjohtaja. — Varapuheenjohtaja. Nythän viime viikon jälkeen on tapahtunut todella paljon. Vielä viime viikolla valtiovarainministeri Orpo vakuutti, että soten säästöt toteutuvat. vakuutti, että tavoitteet toteutuvat, soten säästöt toteutuvat, ja lauantaina hän totesi, että mikäli tämä ei vastaa tavoitteita, niin silloin kokoomuksen eduskuntaryhmällä ei ole syytä tätä tukea. Jo sitä ennen hallituksen paatista irronnut tulppa sai jatkaa vuotoaan edustaja Kosken myötä. Aikaisemminhan on lähtenyt Harkimo, Lepomäki, Väyrynen on tulossa.
Puhuja: Markku Eestilä
Puolue: kok
Päivämäärä: 2018-05-29 Arvoisa puhemies! Tietysti eduskunnassa voi olla semmoisiakin eduskuntaryhmiä, että vaikka laki kuinka paljon muuttuu, niin päätös on ennalta lyöty kiinni, mutta minun mielestäni se ei vaikuta kovin järkevältä. Varmaankin jokainen eduskuntaryhmä tekee lopulliset päätökset sitten, kun näkee sosiaali- ja terveysvaliokunnan sitten tulee vaaleihin, niin oikeuskansleri viime torstaina kyselytunnin jälkeen täällä yksiselitteisesti ilmoitti, että vaalit pidetään vaalirahoituslainsäädännön näkökulmasta silloin, kun vähintään puoli vuotta on kulunut siitä, kun lait tulevat voimaan. Jos joku sitä vielä spekuloi, niin sitten täytyy varmaan käydä jo oikeuskanslerin kanssa kahden kesken juttelemassa, miltä tämä asia näyttää. Mutta mitä tulee tähän niin minä pidän itse hyvänä sellaista tilannetta, jossa julkinen ja yksityinen terveydenhuolto tai joku muu yksityinen ja julkinen kilpailevat ikään kuin keskenään. Monissa kunnissahan on varhaiskasvatus, päivähoito, järjestetty niin, että on julkista ja yksityistä päivähoitoa. Minun mielestäni tilanne, jossa molemmat ikään kuin ottavat esimerkkiä, hieman kilpailevat ja kuitenkin pitävät laadusta huolen, on ehkä paras mahdollinen tilanne. Tulin tänä aamuna lentokoneella Helsinkiin, ja siinä oli yritysmaailman kavereita, johtajia. He lukivat varmaan samaa lehtijuttua, mihin opposition edustajat äsken viittasivat, siitä, että meillä oli julkinen terveydenhuollon järjestö, joka sanoi, että jos rahaa ei tule lisää, lisää, palveluita leikataan tai toimipisteitä lakkautetaan. Nämä yritysmaailman edustajat kysyivät minulta, miten näin voi sanoa, kun heillä on joka päivä läsnä tämä kulurakenteen hallinta ja sen ikään kuin kiinni saaminen, ja jos ei mene hyvin, niin kuluja silloin pienennetään ja toimintatapoja muutetaan. Onko tässä nyt semmoinen asenne, että ikään kuin rahaa
Puhuja: Antti Lindtman
Puolue: sd
Päivämäärä: 2018-05-29 voi yhtyä: juuri näin. Pitäisi antaa henkilökunnalle ja organisaatiolle mahdollisuus katsoa, miten on mahdollista tehdä sellaisia uudistuksia, jotka voivat tuoda paremmat palvelut ja enemmän säästöjä pitkällä tähtäimellä. Mutta nythän tämän hallituksen sote-uudistuksen ongelma on se, että sen sijaan, että tämä toisi elementtejä, joilla näitä kustannuksia voi vähentää, tämä tuo lisää kustannuksia, tuo lisää kertakustannuksia. Tämä valinnanvapaus, johon liittyy myöskin tämä meillä pöydällä oleva esitys, tämä markkinamalli, tulee tuottamaan lisää kustannuksia ja vie pois niitä työkaluja tehostaa toimintaa. Ja juuri siitä syystä, mikäli tämä esitys näine rahoitusleikkureineen menee eteenpäin, tämä tulee johtamaan historiallisen suuriin leikkauksiin kansalaisille tärkeistä sote-palveluista. Arvoisa puhemies! Tulkitsen edustaja Eestilän puheenvuoroa niin,